CELEX: C2006/131/96
Language: el
Date: 2006-06-03 00:00:00
Title: Υπόθεση F-37/06: Προσφυγή της  10ης Απριλίου 2006  — Strack κατά Επιτροπής

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/53
            
         Προσφυγή της 10ης Απριλίου 2006 — Strack κατά Επιτροπής
   (Υπόθεση F-37/06)
   (2006/C 131/96)
   Γλώσσα διαδικασίας: η γαλλική
   Διάδικοι
   
      Προσφεύγων: Guido Strack (Κολωνία, Γερμανία) [εκπρόσωποι: G. Bouneou και F. Frabetti, δικηγόροι]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρωθεί η σιωπηρή απόφαση της καθής, της 7ης Ιουλίου 2005, με την οποία απορρίφθηκε η αίτησή του για αναγνώριση της ασθενείας του ως επαγγελματικής·
            
         
               —
            
            
               να υποχρεωθεί η καθής να του καταβάλει 2 000 ευρώ προς αποκατάσταση της υλικής ζημίας που υπέστη λόγω της απορριπτικής αποφάσεως της 7ης Ιουλίου 2005·
            
         
               —
            
            
               να υποχρεωθεί η καθής να του καταβάλει 5 000 ευρώ προς ικανοποίηση της ηθικής βλάβης που υπέστη λόγω της απορριπτικής αποφάσεως της 7ης Ιουλίου 2005·
            
         
               —
            
            
               να καταδικαστεί η Επιτροπή των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Προς στήριξη του ακυρωτικού αιτήματός του, ο προσφεύγων προβάλλει τρεις λόγους αντλούμενους, πρώτον, από παράβαση του άρθρου 90 του ΚΥΚ, δεύτερον, από παραβίαση των αρχών της απαγορεύσεως αυθαίρετου τρόπου ενεργείας, της υποχρεώσεως αιτιολογίας και της απαγορεύσεως καταχρήσεως εξουσίας, και τρίτον, από παράβαση του καθήκοντος μέριμνας.
   Προς στήριξη του αιτήματός του για αποζημίωση, ο προσφεύγων υποστηρίζει ότι η σιωπηρή απόφαση περί απορρίψεως της αιτήσεώς του τον έθεσε σε μια κατάσταση αβεβαιότητας και άγχους, που διήρκησε αρκετούς μήνες, προκαλώντας του, όπως ήταν επόμενο, υλική ζημία και ηθική βλάβη.